Körber | Wineries & Vineyards in Austria | Natalie MacLean
KörberGrosse Zeile 54HerrnbaumgartenAustria Vineyards: +43 (2555) 2248 Spanmaats maak Worcester trots | Netwerk24
Deur Alver Uys 05 November 2018 06:01
Twee boesemvriende, albei met noue bande met Worcester, het die dorp supertrots gemaak toe hulle onlangs in die bekerseremonie van die Luiperds in Potchefstroom met gesogte pryse weggestap het.
Die skrumskakel Chriswill September is as die Luiperds se beste agterspeler vir die 2018-seisoen gekroon terwyl sy losskakelspanmaat, Schalk Hugo, as speler van die jaar gekroon is.
Hul paaie het reeds op laerskool (Worcester Primêr) gekruis waar hulle die skool as skakelpaar in al die ouderdomsgroepe verteenwoordig het.
Chriswell September en Schalk Hugo.
Chriswill is daarna na HTS Drostdy waar hy nie net die hoofseun was nie, maar ook die skool se o.19-rugbyspan aangevoer het.
Al twee het sportbeurse van die Noordwes Universiteit (Pukke-kampus) ontvang waar hulle nie net kamermaats was nie, maar die universiteit en later ook die Luiperds as o.19- en o.21-spelers verteenwoordig. Hulle het ook vir die Pukke as skakelpaar in die Varsitybeker gespeel het.
Alhoewel albei se koppe nou aan die einde van hul studiejare terug Boland se kant toe staan, gaan hulle volgende seisoen nog vir die laaste keer die Pukke in die Universiteitereeks verteenwoordig voordat hulle “huis toe” kom.
Dit is iets waarna nie net albei se ouers nie, maar ook Onelogix United Bulk Villagers uitsien omdat albei noue bande met dié klub het en hulle reeds aangedui het dat hulle graag vir die klub sou wou speel.
Chriswill se pa, ooms asook sy broer Carlo het self almal in hul speeldae vir Villa naam gemaak.
Schalk se pa (Schalk snr.) was natuurlik self ’n bekende rugbyspeler op sy dag en later bekende skeidsregter terwyl sy broer Morné die afgelope ruk ’n staatmaker vir die Boland Kavaliers was.